title: 2009/185/EK,Euratom: Az Európai Parlament határozata ( 2008. április 22. ) az Európai Unió 2006. évi általános költségvetésének végrehajtására vonatkozó mentesítésről, I. szakasz – Európai Parlament

text:
               31.3.2009

               HU

               Az Európai Unió Hivatalos Lapja

               L 88/1

         AZ EURÓPAI PARLAMENT HATÁROZATA
   (2008. április 22.)
   az Európai Unió 2006. évi általános költségvetésének végrehajtására vonatkozó mentesítésről, I. szakasz – Európai Parlament
   (2009/185/EK, Euratom)
   AZ EURÓPAI PARLAMENT,
   tekintettel az Európai Unió 2006-os pénzügyi évre vonatkozó általános költségvetésére (1),
   tekintettel az Európai Közösségek 2006-os pénzügyi évre vonatkozó végleges éves beszámolójára – I. kötet (SEC(2007) 1055 – C6-0363/2007) (2),
   tekintettel a 2006-os pénzügyi évre vonatkozó, a költségvetési és pénzgazdálkodásról szóló jelentésre – I. szakasz – Európai Parlament (3),
   tekintettel a belső ellenőr 2006-ra vonatkozó éves jelentésére,
   tekintettel a Számvevőszék 2006-os pénzügyi év költségvetésének végrehajtásáról szóló éves jelentésére, az ellenőrzés alá vont intézmények válaszaival együtt (4),
   tekintettel a Számvevőszéknek az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az EK-Szerződés 248. cikke szerinti nyilatkozatára (5),
   tekintettel az EK-Szerződés 272. cikkének (10) bekezdésére, 275. cikkére és az Euratom-Szerződés 179a. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (6) és különösen annak 145., 146. és 147. cikkére,
   tekintettel az Európai Parlament költségvetésének végrehajtásáról szóló belső szabályzat 13. cikkére (7),
   tekintettel a költségvetési rendelet 147. cikkének (1) bekezdésére, amelynek értelmében minden közösségi intézmény köteles megtenni a megfelelő lépéseket az Európai Parlament mentesítő határozatához kapcsolódó észrevételek követésére,
   tekintettel a II., IV., V., VI., VII., VIII. A. és VIII. B. szakasszal, valamint az Európai Parlamentnek a 2006-os költségvetési eljárással kapcsolatban készült előzetes költségvetési becsléseire (I. szakasz) vonatkozó iránymutatásokról szóló, 2005. március 9-i állásfoglalására (8),
   tekintettel eljárási szabályzata 71. cikkére, 74. cikkének (3) bekezdésére, valamint V. mellékletére,
   tekintettel a Költségvetési Ellenőrző Bizottság jelentésére (A6-0091/2008),

               A.

               mivel a számvevőszéki vizsgálat megállapította, hogy „(…) a költségvetési rendeletnek megfelelően 2006-ban valamennyi intézmény megfelelő ellenőrzési keretrendszert vezetett be, és a kiválasztott minták ellenőrzése azt mutatta, hogy a hibaszint elhanyagolható(…)” (9);

               B.

               mivel a Számvevőszék rávilágított az Elnökség és a quaestorok által a parlamenti asszisztensi költségtérítések kifizetésére vonatkozóan kialakított szabályozási keret, valamint az ebből eredő végrehajtás hiányosságaira;

               C.

               mivel 2007. február 21-én a főtitkár a rendelkezésére álló adatok alapján igazolta, hogy az Európai Parlament költségvetését a hatékony és eredményes pénzgazdálkodás elvének megfelelően hajtották végre, és hogy az ellenőrzési és felügyeleti rendszer kellően szavatolja ügyletei jogszerűségét és szabályszerűségét,

               1.

               mentesítést ad elnöke számára az Európai Parlament 2006-os pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást a Tanácsnak, a Bizottságnak, a Bíróságnak, a Számvevőszéknek, az Európai Ombudsmannak és az Európai Adatvédelmi Biztosnak és gondoskodjon az Európai Közösségek Hivatalos Lapjában való közzétételéről (L sorozat).

            az elnök

         Hans-Gert PÖTTERING

            főtitkár

         Haralad RØMER

      (1)  HL L 78., 2006.3.15.

      (2)  HL C 274., 2007.11.15., 1. o.

      (3)  HL C 318., 2007.12.29.

      (4)  HL C 273., 2007.11.15., 1. o.

      (5)  HL C 274., 2007.11.15., 130. o.

      (6)  HL L 248., 2002.9.16., 1. o.

      (7)  PE 349.540/Bur/ann/def.

      (8)  HL C 320. E, 2005.12.15., 156. o.

      (9)  HL C 273., 2007.11.15., 10.6. pont.
    ---documentbreak---

               31.3.2009

               HU

               Az Európai Unió Hivatalos Lapja

               L 88/3

         AZ EURÓPAI PARLAMENT ÁLLÁSFOGLALÁSA
   (2008. április 22.)
   az Európai Unió 2006-os pénzügyi évre vonatkozó általános költségvetésének végrehajtása alóli mentesítésről szóló határozat szerves részét képező megjegyzésekkel, I. szakasz – Európai Parlament
   AZ EURÓPAI PARLAMENT,
   tekintettel az Európai Unió 2006-os pénzügyi évre vonatkozó általános költségvetésére (1),
   tekintettel az Európai Közösségek 2006-os pénzügyi évre vonatkozó végleges éves beszámolójára – I. kötet (SEC(2007) 1055 – C6-0363/2007) (2),
   tekintettel a 2006-os pénzügyi évre vonatkozó, a költségvetési és pénzgazdálkodásról szóló jelentésre – I. szakasz – Európai Parlament (3),
   tekintettel a belső ellenőr 2006-ra vonatkozó éves jelentésére,
   tekintettel a 2006-os pénzügyi évre vonatkozó költségvetés végrehajtásáról szóló számvevőszéki éves jelentésre és az ellenőrzés alá vont intézmények válaszaira (4),
   tekintettel a Számvevőszéknek az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az EK-Szerződés 248. cikke szerinti megbízhatósági nyilatkozatra (5),
   tekintettel az EK-Szerződés 272. cikkének (10) bekezdésére, 275. cikkére és az Euratom-Szerződés 179a. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (6) és különösen annak 145., 146. és 147. cikkére,
   tekintettel az Európai Parlament költségvetésének végrehajtásáról szóló belső szabályzat 13. cikkére (7),
   tekintettel a költségvetési rendelet 147. cikkének (1) bekezdésére, amelynek értelmében minden közösségi intézmény köteles megtenni a megfelelő lépéseket az Európai Parlament mentesítő határozatához kapcsolódó észrevételek megválaszolására,
   tekintettel a II., IV., V., VI., VII., VIII. A. és VIII. B. szakasszal, valamint az Európai Parlamentnek a 2006-os költségvetési eljárással kapcsolatban készült előzetes költségvetési becsléseire (I. szakasz) vonatkozó iránymutatásokról szóló, 2005. március 9-i állásfoglalására (8),
   tekintettel eljárási szabályzata 71. cikkére, 74. cikkének (3) bekezdésére, valamint V. mellékletére,
   tekintettel a Költségvetési Ellenőrző Bizottság jelentésére (A6-0091/2008),

               A.

               mivel a számvevőszéki vizsgálat megállapította, hogy „(…) a költségvetési rendeletnek megfelelően 2006-ban valamennyi intézmény megfelelő ellenőrzési keretrendszert vezetett be, és a kiválasztott minták ellenőrzése azt mutatta, hogy a hibaszint elhanyagolható(…)” (9),

               B.

               mivel a Számvevőszék rávilágított az Elnökség és a quaestorok által a parlamenti asszisztensi költségtérítések kifizetésére vonatkozóan kialakított szabályozási keret, valamint az ebből eredő végrehajtás hiányosságaira,

               C.

               mivel a Számvevőszék rávilágított, hogy az Elnökség nem biztosította a parlamenti asszisztensi költségtérítések kifizetése tekintetében a megfelelő igazoló dokumentumok bemutatására vonatkozó szabályok hatékony alkalmazását,

               D.

               mivel 2007. február 21-én a főtitkár a rendelkezésére álló adatok alapján igazolta, hogy az Európai Parlament költségvetését a hatékony és eredményes pénzgazdálkodás elvének megfelelően hajtották végre, és hogy az ellenőrzési és felügyeleti rendszer kellően szavatolja ügyletei jogszerűségét és szabályszerűségét,

               E.

               mivel biztosítani kell a 2004-es és 2005-ös pénzügyi évre vonatkozó mentesítésről szóló, 2006. szeptember 26-i (10) és 2007. április 24-i (11) állásfoglalásai nyomon követését, valamint értékelni kell az ajánlásai végrehajtása terén elért előrehaladást,

               F.

               tekintettel a 2006-os pénzügyi év prioritásaira, azaz a 2004-es bővítés megszilárdítására, a 2007. évi bővítés előkészítésére, a tájékoztatási és kommunikációs politika fejlesztésére és a képviselői asszisztencia javítására,

               1.

               üdvözli és támogatja az elnök elkötelezettségét az iránt, hogy a Bizottság által előterjesztendő és a Tanács által jóváhagyandó asszisztensi szabályzat a képviselői szabályzattal (12) egy időben lépjen hatályba;

               2.

               felszólítja a Tanácsot és a Bizottságot, hogy teljes mértékben működjenek együtt a Parlamenttel annak érdekében, hogy az új asszisztensi szabályzat a közelgő 2009. júniusi európai választásokat megelőzően elfogadásra kerüljön;

         A mentesítés mint politikai feladat

               3.

               hangsúlyozza, hogy a Parlament az egyetlen mentesítő hatóság (13) és hogy a mentesítés politikai döntés; e politikai döntés meghozatalához a Parlament az EK-Szerződés 276. cikke (1) és (2) bekezdésének megfelelően és az ott említett dokumentumokon kívül figyelembe vesz minden általa szükségesnek ítélt információt;

               4.

               véleménye szerint az eljárási szabályzata 70. és 71. cikkében említett valamennyi intézményt és szervet ugyanazon elvek alapján, egyenlően kell kezelni és az éves mentesítési eljárás során ugyanazokat az eljárásokat kell követni;

               5.

               emlékeztet, hogy valamennyi intézmény és szerv jogosult a szükségleteinek leginkább megfelelő politikai és/vagy adminisztratív struktúrák kialakítására; hangsúlyozza, hogy a különböző struktúrák tiszteletben tartása végett a Parlamentnek az adott formának megfelelően kell megadnia a mentesítést ezen intézmények és szervek számára, amelyeket láthatóságuk biztosítása céljából egyetlen személy is képviselhet;

               6.

               megerősíti, hogy a Parlament és az érintett intézmények és szervek közös feladata a legmegfelelőbb felelősségi szint meghatározása a Parlament által a mentesítési eljárásban tett megjegyzések megválaszolásához;

               7.

               emlékeztet arra, hogy a Parlament fent említett, 2007. április 24-i állásfoglalásában kimondta, hogy a mentesítési eljárásnak ki kell terjednie az elnök, az Elnökség és az Elnökök Értekezlete által hozott döntésekre is, mivel a politikai felelősség nem a tisztviselőket, hanem a választott képviselőket terheli; ennek megfelelően felkéri az elnököt és a költségvetésért felelős alelnököt, hogy a politikai párbeszéd megkezdése céljából vegyen részt a Költségvetési Ellenőrző Bizottság jövőbeli ülésein;

               8.

               emlékeztet arra, hogy eljárási szabályzata 71. cikke értelmében a Parlamentet, amelyet az elnök képvisel, a plenáris ülés mentesíti;

               9.

               üdvözli, hogy a Parlament elnöke elfogadta a politikai párbeszéd elvét a mentesítési eljárás összefüggésében, és hogy kérésére a Parlament költségvetésért és a költségvetés ellenőrzéséért felelős alelnöke, aki egyben az ellenőrzések nyomon követéséért felelős bizottság elnöke is, 2008. január 21-én egy nyilvános meghallgatás alkalmával a Költségvetési Ellenőrző Bizottsággal együtt részt vett egy politikai párbeszédben; kéri, hogy a jövőben ez a párbeszéd írásos dokumentumokon alapuljon, amelyekben szerepelnek az Elnökség és az Elnökök Értekezletének pénzügyi kihatású határozatai;

               10.

               üdvözli és elfogadja a főtitkárnak a 2008. január 21-i meghallgatáson tett felajánlását arra vonatkozóan, hogy a Parlament költségvetésének végrehajtását a rendes éves mentesítési eljárás keretein kívül a Költségvetési Ellenőrző Bizottsággal közösen tartott rendszeres üléseken vitassák meg;

               11.

               tudomásul veszi továbbá a Parlament elnökének kezdeményezését, miszerint megerősítik a kapcsolatokat az Elnökség és a Költségvetési Bizottság, valamint az Elnökség és a Költségvetési Ellenőrző Bizottság között, munkacsoportot hozva létre e kapcsolatok tartós megszilárdítására; üdvözli a 2008. január 14-én tartott első közös megbeszélést, valamint a bizalom és együttműködés légkörét, melyet az érintett testületek a megbeszélés során kialakítottak; reméli, hogy e tárgyalások folytatódnak, és érdeklődéssel várja azok eredményeit;

               12.

               úgy véli, hogy a költségvetési és a mentesítési eljárást egymást kiegészítő eljárásoknak kell tekinteni: nem szabad költségvetést anélkül elfogadni, hogy ne elemezték volna a korábban elfogadott mentesítési határozatokat, és nem szabad mentesítő határozatot hozni anélkül, hogy ismernék a mentesítési eljárás évére vonatkozó költségvetési eljárás során rögzített politikai célkitűzéseket; kéri a költségvetési és a mentesítési eljárás közötti interoperabilitás elmélyítését;

         A 2006-os év költségvetési prioritásai

               13.

               kiemeli, hogy 2006-ra az alábbi költségvetési prioritásokat fogadta el (14):

                           —

                           álláshelyek létrehozása a bővítéshez, különösen megfelelő számú és képzettségű tolmács és fordító felvétele valamennyi hivatalos nyelv esetében, hogy valamennyi képviselő aktívan részt tudjon venni a Parlament munkájában,

                           —

                           egy tájékoztatási és kommunikációs politika kidolgozása, amely azt a célt szolgálja, hogy a Parlament közelebb kerüljön a polgárokhoz: ezzel összefüggésben mind a Parlament külső irodái szerepének, mind a Bizottsággal folytatott együttműködésnek a továbbfejlesztése,

                           —

                           annak vizsgálata, hogy nem kell-e módosítani igazgatási struktúráját vagy jobban támogatni alaptevékenységeit az intézmény munkájának optimalizálásához,

                           —

                           megfelelő támogatás és szakértők jelenlétének biztosítása, a jogalkotási munka minőségének javítása érdekében,

                           —

                           szabályzat létrehozása az asszisztensek számára, és

                           —

                           pénzügyi kötelezettségvállalás a parlamenti küldöttségeknek a Parlament három munkavégzési helyén kívüli ülésein való részvétel költségeinek fedezésére;

         Az Európai Parlament elszámolásának módja

               14.

               megállapítja, hogy 2006-ban az Európai Parlament bevétele 126 126 604 EUR volt (2005-ben 112 393 557 EUR, azaz: +12,2 %);

               15.

               tudomásul veszi az adatokat, melyek alapján a Parlament 2006-os elszámolását lezárták:

                           (ezer EUR)

                           Előirányzatok felhasználása 2006-ban (15)

                                       I. 2006.

                                       évi előirányzatok

                                       —

                                       eredeti előirányzatok

                           1 321 600 000

                                       —

                                       a költségvetés módosítása

                           nincs

                                       —

                                       végleges előirányzatok

                           1 321 600 000

                                       II. 2006.

                                       évi végleges előirányzatok

                                       —

                                       kötelezettségválallások

                           1 306 325 432

                           (a végleges előirányzatok … %-a)

                           (98,76 %)

                                       —

                                       kifizetések

                           1 117 578 610

                           (a kötelezettségvállalások … %-a)

                           (85,49 %)

                                       III.

                                       Átvitel 2007-re

                                       —

                                       automatikusan átvitt összegek 2007-re

                           188 746 822

                           (a végleges előirányzatok … %-a)

                           (14,26 %)

                           (a kötelezettségvállalások … %-a)

                           (14,43 %)

                                       —

                                       nem automatikusan átvitt összegek (átvitt, nem lekötött előirányzatok)

                           4 817 000

                           (a végleges előirányzatok … %-a)

                           (0,36 %)

                                       IV.

                                       Törlés

                                       —

                                       törölt előirányzatok

                           15 274 568

                           (a végleges előirányzatok … %-a)

                           (1,15 %)

                                       V.

                                       Átvitel 2006-ra

                                       —

                                       automatikusan átvitt összegek

                           307 163 636

                                       —

                                       az ezen átvitelek alapján történt kifizetések

                           285 578 104

                           (az átvitt összeg … %-a)

                           (92,95 %)

                                       —

                                       törlésre került összeg

                           21 585 532

                                       VI.

                                       Célhoz kötött bevételek előirányzatai 2006-ban

                                       —

                                       célhoz kötött bevételek előirányzatai

                           40 017 311

                                       —

                                       kötelezettségválallások

                           30 778 877

                           (a célhoz kötött bevételek előirányzatainak … %-a)

                           (73,86 %)

                                       —

                                       kifizetések

                           5 858 229

                           a célhoz kötött bevételek lekötött előirányzatainak … %-a)

                           (18,75 %)

                                       —

                                       célhoz kötött bevételekből rendelkezésre álló előirányzatok

                           9 238 434

                                       VII.

                                       2007-re átvitt, célhoz kötött bevételekből származó előirányzatok

                                       —

                                       célhoz kötött bevételekből származó átvitt előirányzatai

                           34 831 297

                                       VIII.

                                       2006-ra átvitt, célhoz kötött bevételekből származó előirányzatok

                                       —

                                       célhoz kötött bevételekből származó átvitt előirányzatai

                           32 288 714

                                       —

                                       kötelezettségválallások

                           32 054 298

                                       —

                                       kifizetések

                           31 086 918

                           (a kötelezettségvállalások … %-a)

                           (96,36 %)

               16.

               tudomásul veszi, hogy az elszámolások költségvetési és pénzgazdálkodásról szóló jelentésben szereplő formája az előző évhez képest megváltozott; szeretné, ha az igazgatás kidolgozna egy, a költségvetés évről-évre történő végrehajtásának könnyű összehasonlítását lehetővé tevő elszámolási formát és ragaszkodna annak használatához;

               17.

               megállapítja, hogy 2006-ban a Parlament költségvetésében szereplő előirányzatok 98,76 %-ára vállaltak kötelezettséget, azaz a törlés aránya 1,15 % volt, és hogy a korábbi évekhez hasonlóan nagyon magas szinten sikerült végrehajtani a költségvetést;

               18.

               emlékeztet azonban arra, hogy a végrehajtás magas szintje részben az 1992-ben bevezetett gyűjtő átcsoportosítások rendszeres gyakorlatának köszönhető, aminek lényege, hogy az év végén rendelkezésre álló valamennyi előirányzatot az épületekhez kapcsolódó költségvetési sorokba csoportosítanak át előzetes tőketörlesztésre a jövőbeli kamatterhek csökkentése céljából; tudomásul veszi, hogy erre a célra 2007-ben 37 246 425 eurót sikerült összegyűjteni;

               19.

               megállapítja, hogy 2006-ban 124 071 425 EUR-t (az átcsoportosítások 71,4 %-át) az ingatlanpolitikával kapcsolatos egyes költségvetési sorok megerősítésére fordítottak (ebből az összegből 38 603 580 EUR előzetes előirányzatokból származik); emlékeztet arra, hogy az eredetileg a 2 0 0 1–2 0 0 8-as költségvetési sorban szereplő előirányzatok összege csak 14 287 887 EUR volt;

               20.

               emlékeztet továbbá, hogy összesen 37 átcsoportosítást engedélyeztek 173 751 700 EUR összegben (azaz a végleges előirányzatok 13 %-a; a Bizottságnál az átcsoportosítások a kifizetési előirányzatok nagyjából 4 %-át teszik ki); megállapítja, hogy az átcsoportosítások nagy száma sértheti a költségvetési elveket;

         A Számvevőszék 2006-os költségvetési évre vonatkozó megjegyzései

               21.

               tudomásul veszi, hogy a számvevőszéki vizsgálat megállapította, hogy „[a költségvetési rendeletnek] megfelelően valamennyi intézmény megfelelően alakította ki a felügyeleti és kontrollrendszerek költségvetési rendelet által előírt keretrendszerét, és a vizsgált minta nem tartalmazott jelentős szintű hibákat” (16);

               22.

               megjegyzi, hogy a Számvevőszék az alábbi hiányosságra hívta fel a figyelmet a parlamenti asszisztensek költségtérítéseivel kapcsolatban: „A Számvevőszék megjegyzi (…), hogy az Elnökség nem biztosította a megfelelő alátámasztó dokumentáció benyújtására vonatkozó szabályok eredményes végrehajtását. (…) Az Elnökségnek lépéseket kell tennie a költségek megalapozottságának bizonyításához elengedhetetlenül szükséges dokumentumok beszerzése érdekében.” (17);

               23.

               a témával kapcsolatos megjegyzéseit a belső ellenőr megjegyzéseinek figyelembevételével az (56)–(68) bekezdésben részletezi;

         A belső ellenőr éves jelentése

               24.

               megállapítja, hogy a belső ellenőrzési szolgálat 2006-ban 16 belső ellenőri jelentést fogadott el vagy tett közzé tervezet formájában; e jelentések között szerepel a közbeszerzési szerződések odaítélési eljárásainak ellenőrzése, a parlamenti asszisztensek költségtérítésének vizsgálata és a belső ellenőrzési keretrendszer intézményi szinten végrehajtott vizsgálatából eredő 452 egyedi intézkedés nyomon követése;

               25.

               örömét fejezi ki amiatt, hogy a belső ellenőr hivatalosan be tudta mutatni 2006-ra vonatkozó éves jelentésének következtetéseit a Költségvetési Ellenőrző Bizottságnak, ott jelezvén, hogy jelentése nem csupán belső irányítási eszköz, hanem jelentős hivatkozási pont is az éves mentesítési eljáráshoz;

               26.

               osztja a belső ellenőr azon véleményét, hogy nagyobb jelentőséget kell tulajdonítani a hatékony belső ellenőrzési keretrendszer bevezetésének; ezzel kapcsolatban kiemeli a szabályok és az ellenőrzési célkitűzések betartásának javítását célzó intézkedéseket; tudomásul veszi, hogy a belső ellenőr első jelentésében említett húsz meghatározó intézkedés végrehajtásáról második nyomon követő jelentés készül 2008-ban; tudomásul veszi az igazgatás jelzéseit, miszerint e húsz intézkedésből tizennyolcat már végrehajtottak, és a két fennmaradó intézkedés végrehajtása folyamatban van;

               27.

               üdvözli az igazgatás által a közbeszerzési szerződések odaítélési eljárásaival kapcsolatban jelzett előrelépést, különösen a közbeszerzési fórum létrehozását; tudomásul veszi, hogy a belső ellenőr 2008-ban új ellenőrzést kezd a közbeszerzési szerződések odaítélési eljárásainak ellenőrzéséből eredő 144 egyedi intézkedés végrehajtásának nyomon követése érdekében;

         A Parlament pénzügyi irányítása és a főigazgatóságok tevékenységi jelentései

               28.

               illetékes szervei számára felidézi azon határozatát (18), amely szerint „…az épületekre vonatkozó visszafizetéseket... a költségvetési stratégia keretén belül kell megállapítani”; sajnálja, hogy az illetékes szervek soha nem hajtották végre a plenáris ülés határozatait, és tovább folytatták a költségvetésen kívüli parlamenti ingatlanpolitika gyakorlatát a jövőbeli vásárlások vonatkozásában (az „Ingatlanbeszerzések” című költségvetési sorban csak „pro memoria” megjegyzés található 2005-ben, 2006-ban és 2007-ben);

               29.

               tudomásul veszi, hogy a Költségvetési Ellenőrző Bizottság 2008. január 21-i nyilvános meghallgatásán a főtitkár stratégiai tervet jelentett be a parlamenti ingatlanpolitikára vonatkozóan; kéri, hogy a főtitkár mutassa be ezt a tervet a Költségvetési Ellenőrző Bizottságnak a 2007-re vonatkozó mentesítési eljárás során;

               30.

               megismétli a Parlament költségvetésének végrehajtásáról szóló belső szabályzat 16. cikkének módosítására irányuló kérését, hogy a parlamenti költségvetésre jelentős pénzügyi kihatással járó valamennyi ingatlanprojekthez szükséges legyen a Költségvetési Bizottság jóváhagyása;

               31.

               üdvözli azt, hogy a főtitkár és valamennyi főigazgató megerősítette, hogy a birtokukban lévő információk szerint az egyes tevékenységekre fordított forrásokat az adott célra és a hatékony és eredményes pénzgazdálkodás elvének megfelelően használták fel; elégedetten veszi tudomásul, hogy azt is megerősítették, hogy a bevezetett ellenőrzési eljárások kellő biztosítékot szolgáltatnak a vizsgált ügyletek jogszerűségét és szabályszerűségét illetően;

               32.

               kéri, hogy igazgatása tartsa tiszteletben a költségvetési elveket, és oly módon készítse el költségvetési tervezetét, hogy a költségvetési tervezetben szereplő összegek jobban tükrözzék a Parlament különböző tevékenységi ágazatainak valós szükségleteit; kéri a megbízott engedélyezésre jogosultakat, hogy éves tevékenységi jelentésükben jelentésük elején külön összefoglaló táblázatban egyértelműen határozzák meg a végleges előirányzatokat, a lekötött előirányzatokat, a kifizetéseket, az átviteleket, a törölt előirányzatokat és a főigazgatóság által „gyűjtő átcsoportosítás” céljára rendelkezésre bocsátott összeget;

               33.

               üdvözli azt, hogy a főigazgatóságok felülvizsgálták a hosszú távú szerződések listáját;

               34.

               kéri főigazgatóságait, hogy kettőzzék meg erőfeszítéseiket annak érdekében, hogy jelentéseik ne közös struktúrára épüljenek, hanem a jobb értelmezhetőség kedvéért tartalmazzanak összehasonlítható adatokat is;

               35.

               üdvözli azt, hogy a belső ellenőr és a szolgálatok megállapodtak abban, hogy cselekvési tervet hajtanak végre, melynek célja egy hatékony belső ellenőrzési keretrendszer (Internal Control Framework) bevezetése a Parlamentben; ebben az összefüggésben 452 egyedi intézkedésről határoztak 2003-ban és 2004-ben; megállapítja, hogy ebből a 452 intézkedésből 225-öt teljesen, 121-et pedig részben hajtottak végre 2006-ban; tudomásul veszi azt is, hogy a belső ellenőr húsz „meghatározó jellegű” intézkedést azonosított a magas kockázatú területek vonatkozásában; tudomásul veszi, hogy ebben a szakaszban az igazgatás állítása szerint e húsz intézkedésből tizennyolcat már végrehajtottak, és megjegyzi, hogy ezeket az intézkedéseket a belső ellenőr 2008-as második nyomon követő ellenőrzése során vizsgálni fogja;

         Közbeszerzés

               36.

               emlékeztet arra, hogy a költségvetési rendelet végrehajtási szabályait megállapító rendelet (19) 54. és 119. cikke értelmében az intézmények átadják a költségvetési hatóságnak a tárgyalásos eljárásokról és a közbeszerzési szerződésekre vonatkozó irányelvek hatálya alá nem tartozó szerződésekről szóló jelentéseket; emlékeztet arra is, hogy az 50 000 EUR-nál nagyobb értékű, de a fent említett irányelvekben rögzített küszöböt meg nem haladó értékű közbeszerzési szerződéseket elnyerők listáját közzéteszik a Hivatalos Lapban, továbbá hogy a 13 800 és 50 000 EUR érték közé eső közbeszerzési szerződéseket az intézmény honlapján teszik közzé;

               37.

               megállapítja, hogy az éves jelentés az alábbi adatokat tartalmazza a 2006-ban odaítélt közbeszerzési szerződésekről:

                           Szerződés típusa

                           Szám
                           [a 2005-ös adat zárójelben]

                           Százalékos arány
                           [a 2005-ös adat zárójelben]

                           Összeg EUR-ban
                           [a 2005-ös adat zárójelben]

                           Százalékos arány
                           [a 2005-ös adat zárójelben]

                           Szolgáltatások

                           199 (199)

                           69 % (64 %)

                           67 315 809
                           (89 551 639)

                           23 % (44 %)

                           Beszerzések

                           56 (53)

                           20 % (17 %)

                           61 441 090
                           (29 036 604)

                           21 % (14 %)

                           Munkálatok

                           31 (48)

                           11 % (15 %)

                           20 026 192
                           (13 763 856)

                           7 % (7 %)

                           Ingatlanok

                           1 (12)

                           0 % (4 %)

                           143 125 000
                           (73 149 658)

                           49 % (35 %)

                              Összesen

                           287 (312)

                           100 %

                           291 908 091
                           (205 501 756)

                           100 %

               38.

               megállapítja, hogy a 2006-ban odaítélt közbeszerzési szerződések megoszlása (az önmagában 143 125 000 EUR összegű strasbourgi épületvásárláson kívül, amely tárgyalásos eljárással odaítélt ingatlanbeszerzés volt) az eljárási típusok szerint a következőképpen alakult:

                           Eljárás típusa

                           Szám
                           [a 2005-ös adat zárójelben]

                           Százalékos arány
                           [a 2005-ös adat zárójelben]

                           Összeg EUR-ban
                           [a 2005-ös adat zárójelben]

                           Százalékos arány
                           [a 2005-ös adat zárójelben]

                           Átlagos összeg
                           [a 2005-ös adat zárójelben]

                           Nyílt

                           73 (64)

                           25 % (21 %)

                           93 681 193
                           (94 187 176)

                           62 % (71 %)

                           1 283 304
                           (1 471 675)

                           Meghívásos

                           84 (112)

                           30 % (37 %)

                           7 044 607
                           (26 676 276)

                           5 % (20 %)

                           83 863
                           (238 181)

                           Tárgyalásos

                           129 (124)

                           45 % (42 %)

                           48 057 291
                           (11 488 646)

                           33 % (9 %)

                           372 537
                           (92 650)

                              Összes

                           286 (300)

                           100 %

                           148 783 091
                           (132 352 098)

                           100 %

                           520 220
                           (441 174)

               39.

               hangsúlyozza, hogy 2006-ban 128 darab 50 000 EUR-s vagy ezt meghaladó értékű közbeszerzési szerződést ítéltek oda és 159 darab 13 800 és 50 000 EUR érték közé esőt; kiemeli, hogy ezek a számok azt mutatják, hogy az 50 000 EUR összegnél alacsonyabb értékű közbeszerzési szerződések csupán a teljes érték 1,7 %-át teszik ki, de a Parlament által összesen odaítélt közbeszerzési szerződések 55 %-át adják;

               40.

               megállapítja, hogy – értékben kifejezve – a közbeszerzési szerződések 67 %-át nyílt (62 %) és meghívásos eljárás (5 %) útján ítélték oda; sajnálatát fejezi ki azonban amiatt, hogy – értékben kifejezve – a közbeszerzési szerződések 33 %-át tárgyalásos eljárás alapján ítélték oda; kéri a főtitkárt, hogy adjon magyarázatot erre az emelkedésre az előző évhez képest;

               41.

               megjegyzi, hogy 2006-ra vonatkozóan nem lehetett elkészíteni a költségvetési rendelet végrehajtási szabályait megállapító rendelet 54. cikke által megkívánt, a megbízott engedélyezésre jogosult tisztviselő által az n. és az n-1. évben odaítélt közbeszerzési szerződések száma közötti összehasonlítást, mivel a kérdéses év során rendeleti módosításokra került sor, amelyek csak az augusztus 22-től induló közbeszerzésekre vonatkoztak; 2006-ban a Parlament 74 szerződés esetében folyamodott a tárgyalásos eljáráshoz (2005-ben 136 szerződés esetében);

               42.

               emlékeztet arra, hogy a belső ellenőr intézményi szintű ellenőrzést hajtott végre a közbeszerzési szerződések odaítélési eljárásai tekintetében; üdvözli, hogy a belső ellenőr és a szolgálatok megegyeztek egy 144 egyedi intézkedésből álló átfogó cselekvési terv végrehajtásában; örömét fejezi ki amiatt, hogy a belső ellenőr 2008-as munkaprogramjában szereplő fő feladatok között szerepel egy új ellenőrzés a közbeszerzési szerződések odaítélési eljárásaira vonatkozóan az elért haladás felmérése céljából;

               43.

               kéri a főtitkárt, hogy a költségvetési rendelet 95. cikke értelmében ismertesse a közbeszerzési szerződésekre vonatkozó adatbázis létrehozásával kapcsolatos folyamat állását; tudomásul veszi, hogy a felülvizsgált költségvetési rendelet egyetlen, a Bizottság által kezelt központi adatbázis létrehozását írja elő valamennyi intézmény számára;

         Képviselőcsoportok (beszámolók és eljárások áttekintése – 4 0 0 0. költségvetési jogcím)

               44.

               újból megerősíti, hogy a képviselőcsoportok felelősek a Parlament költségvetéséből számukra kiutalt előirányzatok kezeléséért és felhasználásáért, és hogy a Parlament belső ellenőrzési szolgálatának hatásköre nem terjed ki a 4 0 0 0. költségvetési jogcím felhasználásának körülményeire;

               45.

               örömét fejezi ki amiatt, hogy a képviselőcsoportok a Parlament honlapján közzétették külső ellenőrzésről szóló jelentésüket és 2006-os éves beszámolójukat;

               46.

               tudomásul veszi, hogy 2006-ban a 4 0 0 0. költségvetési jogcím előirányzatait a következőképpen használták fel:

                              (ezer EUR)

                           A 2006-os költségvetésben rendelkezésre álló teljes összeg

                           70 900

                           Független képviselők

                           1 644

                           A képviselőcsoportok rendelkezésére álló összeg

                           69 256

                           Képviselőcsoport

                           A parlamenti költségvetés terhére elkülönített előirányzatok

                           Saját források és a képviselőcsoportok átvitt előirányzatai

                           2006. évi kiadások

                           A rendelkezésre álló előirányzatok felhasználási szintje

                           Az átvitelek felső korlátja (20)

                           Átvitel 2007-re

                           PPE-DE

                           18 088

                           7 203

                           16 345

                           64,6 %

                           9 044

                           8 947

                           PSE

                           13 989

                           6 934

                           14 191

                           67,8 %

                           6 995

                           6 732

                           ELDR/ALDE

                           6 526

                           3 145

                           6 383

                           66,1 %

                           3 263

                           3 263

                           Verts/ALE

                           2 836

                           1 157

                           2 716

                           68,0 %

                           1 418

                           1 278

                           GUE/NGL

                           2 582

                           1 265

                           3 189

                           77,5 %

                           1 426

                           928

                           UEN

                           1 896

                           454

                           1 863

                           79,3 %

                           948

                           487

                           IND/DEM

                           2 034

                           875

                           1 912

                           65,7 %

                           1 017

                           997

                           NI

                           1 384

                           260

                           1 222

                           74,3 %

                           692

                           136

                              Összesen

                           49 606

                           21 294

                           47 821

                           67,4 %

                           24 803

                           22 767

               47.

               megállapítja, hogy a külső ellenőrök megerősítették, hogy a képviselőcsoportok elszámolásai megfelelnek a hatályos rendelkezéseknek és a nemzetközi számviteli szabályoknak;

               48.

               kiemeli, hogy a képviselőcsoportok átlagosan a rendelkezésükre bocsátott előirányzatok 67,4 %-át használták fel (a 2005-ös 66 %-kal és a 2004-es 74 %-kal szemben);

               49.

               hangsúlyozza, hogy 2007. július 9-én az Elnökség megvizsgálta a képviselőcsoportok jelentését a költségvetés végrehajtásáról, valamint az ellenőrök által készített jelentéseket; ebben az összefüggésben hangsúlyozza, hogy az Elnökség megbízta az engedélyezésre jogosult tisztviselőt, hogy hajtsa be az ALDE képviselőcsoporttól a 25 403,77 EUR összegű fel nem használt előirányzatot, mivel ez az összeg nem volt átvihető;

         Európai szintű politikai pártok

               50.

               megállapítja, hogy a 2006-os pénzügyi év lezárásakor az elszámolások a következőképpen alakultak:
               A 2006. évi költségvetés végrehajtása az egyezmény keretében

                              (EUR)

                           Párt (21)

                           Saját források

                           Az EP által nyújtott támogatások összesen

                           Összes bevétel

                           Támogatás mértéke a támogatható kiadások százalékában (max. 75 %)

                           PPE

                           1 106 891,41

                           2 914 059,56

                           4 020 950,97

                           72,5 %

                           PSE

                           932 781,81

                           2 580 000,00

                           3 512 781,81

                           71,49 %

                           ELDR

                           340 782,87

                           883 500,00

                           1 224 282,87

                           71,97 %

                           EFGP

                           240 204,29

                           581 000,00

                           821 204,29

                           71,20 %

                           GE

                           172 875,00

                           439 018,54

                           611 893,54

                           71,82 %

                           PDE

                           55 189,84

                           163 570,75

                           218 760,59

                           75 %

                           AEN

                           49 385,00

                           144 808,81

                           194 193,81

                           74,57 %

                           ADIE

                           59 513,36

                           125 016,22

                           184 529,58

                           75 %

                           EFA

                           69 665,67

                           220 913,67

                           290 579,34

                           75 %

                           EUD

                           47 597,22

                           29 670,24

                           77 267,46

                           62,59 %

                              Összesen

                           3 074 886,47

                           8 081 557,78

                           11 156 444,25

                           72,13 %

               51.

               hangsúlyozza, hogy a külső ellenőrök megerősítették, hogy a pártok elszámolásai megfelelnek az európai szintű politikai pártokra irányadó előírásokról és finanszírozásuk szabályairól szóló, 2003. november 4-i 2004/2003/EK európai parlamenti és tanácsi rendelet (22) 6., 7., 8. és 10. cikkének, és hogy az elszámolások megbízható és valósághű képet adnak az európai pártok pénzügyi helyzetéről a 2006-os költségvetési év lezárásakor;

               52.

               örömének ad hangot amiatt, hogy az európai szintű politikai pártoknak sikerült a rendelkezésükre bocsátott előirányzatokat magas szinten felhasználni;

               53.

               megjegyzi, hogy az engedélyezésre jogosult tisztviselőt mindazonáltal a következőkkel bízták meg:

                           —

                           igényeljen vissza 248 953,91 EUR többletet a PDE párttól, 215 498,59 EUR többletet az AEN párttól, 69 317,14 EUR többletet az ADIE párttól és 24 799,11 EUR többletet az EUD párttól,

                           —

                           továbbá igényeljen vissza 121 670,10 EUR-t az EUD párttól és 70 902,64 EUR-t az ADIE párttól a 2004/2003/EK rendelet 3. cikke (1) bekezdése b) pontjának be nem tartása miatt;

               54.

               kéri a főtitkárt, hogy tanúsítsa, hogy a szóban forgó összegeket behajtották-e;

               55.

               tudomásul veszi, hogy a belső ellenőr felülvizsgálta az európai szintű politikai pártok javára történő hozzájárulásokra vonatkozó rendelkezések végrehajtását és erről 2007 augusztusában jelentést adott ki; örömét fejezi ki amiatt, hogy a felülvizsgálat eredményeképp az igazgatás részletes cselekvési tervet fogadott el; kéri, hogy ezen ellenőrzés eredményei képezzék a 2007. évi mentesítési eljárás részét;

               56.

               megjegyzi, hogy 2008-tól az Európai Parlament az európai szintű politikai pártok költségvetését 85 %-ig finanszírozhatja (2007 végéig csak 75 %-ig tehette); hangsúlyozza, hogy az ilyen szintű támogatás fokozott felelősséget ró a pártokra tevékenységeik tekintetében;

         A parlamenti titkársági juttatás

               57.

               tudomásul veszi, hogy a Számvevőszék kifogások megfogalmazása mellett hiányosságokat állapított meg az Elnökség által felállított szabályozási keretben, és hogy a parlamenti képviselőknek e címen folyósított összegek nagyobb részét utólag nem igazolták megfelelő dokumentumokkal a képviselő nevében kifizetett költségek alátámasztására; ugyanakkor elismeri, hogy az Elnökség és az igazgatás 2007-ben erőfeszítéseket tett a helyzet orvoslására: örömét fejezi ki amiatt, hogy 2006-ra vonatkozóan az igazgatás 2007 végéig az igazoló dokumentumok több mint 99 %-át megkapta;

               58.

               mindazonáltal megjegyzi, hogy az igazgatás 2004 és 2005 vonatkozásában a szükséges dokumentumoknak csak 57, illetve 51 %-át kapta meg; ezzel összefüggésben tudomásul veszi azt a politikai döntést, hogy a 2006. december 13-án elfogadott szabályzatot visszamenőlegesen alkalmazzák a 2004–2005-ös időszakra;

               59.

               szeretné, ha a 2004–2005-ös időszakban parlamenti titkársági juttatás címén felvett összegek felhasználását igazoló dokumentumok benyújtására vonatkozó kötelezettségük kapcsán a képviselők mind értesítést kapnának, amelyben pontosítják, hogy kell-e még erre az időszakra vonatkozóan igazoló dokumentumokat benyújtaniuk az igazgatáshoz, vagy dossziéjuk rendben van;

               60.

               felszólítja igazgatását, hogy következetesen alkalmazza az Európai Parlament képviselőit megillető költségtérítésekre és juttatásokra vonatkozó szabályzat (PEAM szabályzat) (23) rendelkezéseit és azonnal azonosítson minden szabálytalanságot és mulasztást;

               61.

               kéri az igazgatást, hogy vezessen be egy olyan eljárást, amely a képviselők felé jobb és átláthatóbb közlést tartalmaz, lehetővé teszi a PEAM szabályzatban az igazoló dokumentumok benyújtására meghatározott határidők következetes betartását, annak érdekében, hogy ezeket a dokumentumokat az eljárásnak és a Számvevőszék éves jelentéstervezetére vonatkozó ütemezésnek megfelelően nyújtsák be, továbbá tartalmaz egy végső megerősítést a képviselők felé, amikor aktájukat lezárták;

               62.

               bátorítja az Elnökség képviselői szabályzattal foglalkozó munkacsoportját, hogy ismertesse következtetéseit, hogy a belső ellenőrnek a parlamenti titkársági juttatásokról szóló jelentéshez fűzött megjegyzéseire gyors és megfelelő válaszokat tudjon megfogalmazni; a munkacsoport munkájának fényében és az illetékes politikai szervek által elkészítendő új szabályzat összefüggésében megerősíti, hogy az igazgatás felelőssége meggyőződni arról, hogy a parlamenti titkársági juttatásokra a hatékony és eredményes pénzgazdálkodás, a jogszerűség és a szabályszerűség elveinek tiszteletben tartása mellett kerül sor; megérti, hogy milyen nehéz a parlamenti titkársági juttatásra vonatkozó szabályokat összehangolni a 27 tagállam társadalombiztosítási és adóügyi jogszabályaival; kéri, hogy azonnal kezdjék meg a szükséges tárgyalásokat a tagállamokkal és a belga állammal; kéri, hogy ez a művelet – bármennyire összetett legyen is – ne akadályozza a parlamenti titkársági juttatásra vonatkozó új szabályzat párhuzamos bevezetését;

               63.

               megjegyzi, hogy a belső ellenőr jelentése két lépésből álló folyamatot javasol a parlamenti képviselői asszisztensek foglalkoztatásának feltételeivel kapcsolatban: első lépésben az asszisztens(ek) és a képviselő közötti szerződéses viszonyt szisztematikusan munkaszerződéssé kell alakítani egy javított kötelező szerződésminta alapján; második lépésben a cél az lenne, hogy a képviselők asszisztenseit vonják be az Európai Közösségek egyéb alkalmazottaira vonatkozó alkalmazási feltételek hatálya alá tartozó alkalmazottak kategóriájába;

               64.

               kiemeli, hogy a képviselőknek nyújtott asszisztensi munka rugalmasságot és mobilitást igényel, azonban az új asszisztensi szabályzatnak kell meghatároznia a fizetésekkel és szociális jogokkal kapcsolatos minimális normákat, a vonatkozó európai jogalkotásnak megfelelően;

               65.

               tudomásul veszi az Elnökök Értekezletének 2008. március 6-i és az Elnökség 2008. március 10-i egyhangú határozatait, amelyekben

                           —

                           felszólítják igazgatásukat a parlamenti titkársági költségek megtérítésére vonatkozó belső parlamenti szabályzat következetes alkalmazásának és végrehajtásának biztosítására,

                           —

                           megbízzák a Főtitkárt, hogy vegye fel a kapcsolatot a Bizottsággal és a Tanáccsal új szabályok lehetséges kidolgozása érdekében egy szerződéses alkalmazottakra vonatkozó új, átalakított rendszer keretében, amely ugyanakkor fenntartaná a képviselők azon jogát, hogy asszisztenseiket szabadon alkalmazzák és saját hatáskörben határozzák meg fizetésüket,

                           —

                           megbízzák a képviselői szabályzattal, az asszisztensekkel és a nyugdíjalappal foglalkozó munkacsoportot, hogy sürgősen készítsen részletes értékelést a meglévő szabályok működéséről és – tekintettel az ügy fontosságára – terjessze elő a szükségesnek ítélt módosító javaslatait;

                     kitart amellett, hogy megfigyelőként a munkacsoport tagjai között legyen ott a Költségvetési Ellenőrző Bizottság mint a mentesítésért felelős bizottság egy tagja is; ezzel összefüggésben emlékezteti az Elnökséget az Európai Unió 2008-as pénzügyi évre vonatkozó általános költségvetési tervezetéről szóló, 2007. október 25-i állásfoglalásában (24), valamint az Európai Unió 2004-es pénzügyi évre vonatkozó általános költségvetésének – I. szakasz – Európai Parlament végrehajtásával kapcsolatos mentesítésről szóló határozat szerves részét képező megjegyzésekkel ellátott 2006. szeptember 26-i állásfoglalásában (25) foglalt megjegyzéseire az Európai Parlament vonatkozásában (I. szakasz); kéri az illetékes hatóságokat, hogy 2008 végéig tegyenek jelentést a Költségvetési Ellenőrző Bizottságnak az elért előrehaladásról;

               66.

               különösen fontosnak tartja, hogy

                           —

                           a fent említett 2006. szeptember 26-i állásfoglalása (76) bekezdésének megfelelően a Parlament csak olyan, a tagállamokban működő vállalkozásokkal kössön keretszerződést, amelyek az alkalmazandó nemzeti joggal összhangban a munkaszerződésekhez kapcsolódó adó- és társadalombiztosítási ügyek kezelésére szakosodtak, és elvárja igazgatásától, hogy 2008. szeptember 1-jéig határozza meg e bekezdés teljes körű végrehajtásának menetrendjét,

                           —

                           mivel a belső ellenőrzés elsősorban a szolgáltatói szerződésekben tárt fel hiányosságokat, a szolgáltatói szerződéseket a végleges megoldás kidolgozásáig átmenetileg a tagállamokban működő kifizetők kezeljék; a kifizető feleljen azért, hogy a szolgáltatói szerződések megfelelnek a kérdéses tagállamban hatályos társadalombiztosítási és adójogszabályoknak, valamint a képviselői költségtérítésekre és juttatásokra vonatkozó szabályzatnak (PEAM szabályzat), és jelzi, hogy utóbbit e megfelelés érdekében módosítani kell; ne fogadjanak el olyan szolgáltatói szerződést, amely nem felel meg e rendelkezéseknek,

                           —

                           igazgatása kerüljön olyan helyzetbe, hogy bizonyítani tudja a Számvevőszék felé, hogy a képviselők milyen összegeket fizettek ki asszisztenseiknek, a kifizetőknek és a szolgáltatóknak, továbbá igazolni tudja e kifizetések körülményeit,

                           —

                           ne alkalmazzák a képviselők rokonait,

                           —

                           ha egy eljárás nem felel meg a tagállami jogszabályoknak vagy az (addigra felülvizsgált) PEAM szabályzatnak, automatikusan fel kell függeszteni a kifizetéseket és meg kell kezdeni a jogosulatlanul kifizetett összegek behajtását;

               67.

               kéri, hogy a képviselői szabályzat végrehajtási szabályainak (26) pénzügyi kihatással járó rendelkezéseit előzetes véleményezés céljából hivatalosan továbbítsák a Költségvetési Ellenőrző Bizottságnak;

               68.

               üdvözli azt, hogy az Elnökség 2006. szeptember 25-én jóváhagyta az európai parlamenti képviselői asszisztensekre és képviselői asszisztens-gyakornokokra vonatkozó kódexet, és hogy ebből a kódexből valamennyi képviselő kapott egy-egy példányt;

               69.

               kéri főtitkárát, hogy 2008 végéig tájékoztassa a Költségvetési Ellenőrző Bizottságot a kiadott beszedési utalványok számáról és az ezeken szereplő összegekről;

         Önkéntes nyugdíjpénztár

               70.

               megállapítja, hogy 2006 novemberében az önkéntes nyugdíjpénztárnak 659 tagja volt; megállapítja, hogy az önkéntes nyugdíjpénztár havidíja képviselőnként 3 354,21 EUR, amelynek befizetése a következőképp alakul: egyharmadát, azaz 1 118,07 EUR-t maga a képviselő fizeti, ezt levonják a neki járó költségtérítésekből, kétharmadát, azaz 2 236,14 EUR-t pedig a Parlament folyósítja;

               71.

               felhívja a figyelmet a fent említett 2007. április 24-i állásfoglalásának az átláthatóságra és a bevételi forrásokra vonatkozó pontjaira;

               72.

               hangsúlyozza, hogy az önkéntes nyugdíjalap hiánya (amely már 2001 óta fennáll) a 2004. évi 43 756 745 EUR-ról, illetve 2005. évi 28 875 471 EUR-ról 2006-ban 26 638 000 EUR-ra csökkent, ezáltal javult az alap finanszírozási pozíciója (a 2004. évi 76,8 % 2005-ben 86,1 %-ra, majd 2006-ban 88,4 %-ra); kiemeli, hogy az utóbbi években a tőzsdepiacok rendkívül instabilnak bizonyultak, és hogy semmilyen bizonyosság nincs arra vonatkozóan, hogy az alap hiánya hogyan alakul majd; ebben az összefüggésben hangsúlyozza, hogy az alap 73 %-os mértékig részvényekbe fektetett be; kiemeli, hogy a hiány 2007. december végéig történő aktualizálását az alap kezelőinek 2008. március 15-ig el kellett volna végezniük;

               73.

               felhívja az Elnökség figyelmét a fent említett 2007. április 24-i állásfoglalás (84) bekezdésére, amely úgy rendelkezik, hogy az európai parlamenti képviselők statútumának hatálybalépését követően az önkéntes nyugdíjalapnak a (2009 júniusáig) megszerzett jogosultságoknak való megfelelésre kell korlátoznia magát, ami azt jelenti, hogy sem az aktuális európai parlamenti képviselők, sem a nyugdíjalap egyéb tagjai nem teljesíthetnek további befizetéseket az alapba;

               74.

               meglepőnek találta az Elnökök Értekezletének 2008. március 13-án, a képviselői szabályzattal, az asszisztensekkel és a nyugdíjalappal foglalkozó elnökségi munkacsoporttal tartott egyeztetés után kiadott ajánlását, amely szerint az önkéntes nyugdíjpénztár tagjai a képviselői szabályzat hatálybalépése után továbbra is szerezhetnek új nyugdíjjogosultságokat; emlékezteti az Elnökséget mint a Parlament politikai döntéshozóját e témában, hogy amint azt a Parlament 2004. és 2005. pénzügyi évre szóló költségvetésének végrehajtására vonatkozó mentesítésről szóló állásfoglalásaiban is kifejtette, az önkéntes nyugdíjpénztár működését a képviselői szabályzat hatálybalépése után fokozatosan meg kell szüntetni, és azt a már megszerzett nyugdíjjogosultságok érvényesítésére kell korlátozni; kitart amellett, hogy az Elnökség munkacsoportjának a Parlament határozataival összhangban ki kell dolgoznia a szükséges intézkedéseket;

         A Lisszaboni Szerződés végrehajtásának előkészítése

               75.

               emlékeztet arra, hogy 2006-ban az Európai Parlament meg akarta fontolni, hogy „szükség van-e az adminisztráció struktúrájának módosítására vagy további támogatás nyújtására fő tevékenységeihez az intézmény munkájának javítása érdekében” (27); emlékeztet arra, hogy ugyanakkor arra az álláspontra helyezkedett, hogy „az Európai Parlamentnek a jogalkotási döntéshozatal tekintetében megnövekedett felelőssége megkívánja, hogy több forrást különítsenek el ezen alaptevékenység támogatására” (28);

               76.

               tudomásul veszi igazgatása válaszát a „jobb szabályozásról” szóló intézményközi megállapodás végrehajtásáról;

               77.

               emlékeztet arra is, hogy a Lisszaboni Szerződés jelentősen kibővíti az együttdöntési eljárások körét és hogy az együttdöntés válik a szokásos jogalkotási eljárássá; ebből következően a Parlament egyenlő jogú társjogalkotóvá válik az európai jogalkotás 95 %-ában;

               78.

               ebben az összefüggésben kéri igazgatását, hogy 2008. november 30-ig nyújtson be:

                           —

                           egy elemző táblázatot a parlamenti személyzetről (tisztviselők és egyéb alkalmazottak) besorolási fokozat, főigazgatóság, nemzetiség és nem szerinti lebontással,

                           —

                           egy elemzést arról, hogy a főigazgatóságok miként használták fel a tanulmányokra szánt költségvetést;

               79.

               emlékeztet arra, hogy a 2007-es költségvetési eljárás során az Európai Parlament felkérte a Bizottságot, hogy középtávon értékelje személyzeti szükségleteit és nyújtson be részletes jelentést kisegítő személyzetéről és koordinációs feladatairól; felkéri igazgatását, hogy ezen az alapon készítsen értékelést személyzetéről, ugyanezen eszközök felhasználásával; szeretné, ha a 2007. évi mentesítéshez kellő időben eljuttatnák az értékelő jelentést a Költségvetési Ellenőrző Bizottsághoz; ebben az összefüggésben tudni szeretné, hogy hány tisztviselő és egyéb alkalmazott feladata a parlamenti képviselők társjogalkotói munkájának segítése, hány alkalmazott dolgozik a parlamenti küldöttségeknek és hány alkalmazott biztosítja a Parlament adminisztratív támogatását;

         A 2005. évi mentesítés nyomon követése

               80.

               üdvözli, hogy a több munkahely fenntartásához kapcsolódó becsült költségek a 2002-es 203 000 000 EUR-ról 2007-ben 155 000 000 EUR-ra csökkennek; hangsúlyozza, hogy ez több mint 24 %-os költségcsökkentést jelent az említett ötéves időszakban; kéri igazgatását, hogy folytassa a racionalizálási folyamatot; hangsúlyozza, hogy a több munkahely egyidejű fenntartása a Szerződésekben rögzített kötelezettség; úgy véli, hogy meg kell oldani e munkahelyek optimális összehangolását; hangsúlyozza, hogy a polgárok nem értik, miért kell a Parlamentnek három munkahelyen működnie;

               81.

               tudomásul veszi igazgatása válaszát (29) egy európai ingatlanhatóság létrehozásának lehetőségéről, mely szerint „egyetlen nagy iroda létrehozása, amely építtetné és karbantartaná az Európai Unió valamennyi intézményének és szervének helyiségeit, nem felel meg sem a megfogalmazott gazdasági, sem a hatékony és eredményes pénzgazdálkodási kívánalmaknak”; ugyanakkor megállapítja, hogy a szorosabb együttműködés kívánatos és elvárt lenne;

               82.

               megjegyzi, hogy nem történt előrelépés a belga állammal a D4-D5 épület által elfoglalt területekről és közművesítésükről folyó tárgyalásokon; kéri az ingatlanpolitikáért felelős alelnököt, hogy mielőbb vegye fel a kapcsolatot az új belga kormánnyal;

               83.

               tudomásul veszi a Kiotó-plusz terv létrehozására irányuló kérése nyomán tett előrelépéseket; emlékeztet, hogy az Elnökség 2007. június 18-án

                           —

                           felkérte a főtitkárt, hogy írjon ki ajánlattételi felhívást az Európai Parlament által okozott CO2-terhelés értékelésére,

                           —

                           tudomásul vette az igazgatóság által felülvizsgált, jövőre vonatkozó környezetvédelmi célkitűzéseket és jóváhagyta azokat,

                           —

                           elfogadta az EMAS jövőbeli szakaszainak ütemtervét,

                           —

                           felkérte a főtitkárt, hogy készítsen részletes cselekvési tervet,

                           —

                           úgy határozott, hogy az Elnökség két tagjából álló munkacsoportot hoz létre a CO2-kibocsátás nyomon követésére, akiket az EMAS folyamat egy későbbi szakaszában jelölnek ki,

                           —

                           elfogadta azt az elvet, hogy a környezetvédelemmel kapcsolatos valamennyi kezdeményezést az EMAS keretében kell kezelni, és hogy az EMAS javítása érdekében ügyelni kell a források rendelkezésre állására;

               84.

               kéri, hogy minden további előrelépést jelezzenek a Költségvetési Ellenőrző Bizottságnak is;

         Többnyelvűség

               85.

               hangsúlyozza a többnyelvűségről szóló magatartási kódex fokozott jelentőségét a képviselők parlamenti munkája szempontjából; aggódik amiatt, hogy a magatartási kódex végrehajtásáról szóló 2006. évi két féléves jelentés hiányosságokat mutatott a tolmácsszolgálat hatékony kihasználása vonatkozásában; ebből kifolyólag megállapítja, hogy a rendelkezésre álló előirányzatokat nem a leggazdaságosabban alakították ki, és hogy az e hiányosságok által leginkább érintett ágazatok a parlamenti bizottságok és küldöttségek, valamint a képviselőcsoportok; ebben az összefüggésben, és szem előtt tartva a többnyelvűségről szóló, 2006. szeptember 5-én elfogadott jelentést, arra kéri a főtitkárt, hogy a felhasználókkal közösen találjon megoldást;

         Tájékoztatási és kommunikációs politika

               86.

               emlékeztet, hogy a Parlament tájékoztatási és kommunikációs politikája keretében a tevékenységeket kiterjesztették és új tájékoztatási eszközöket hoztak létre, melyek jelentős pénzügyi hatással jártak a 2006. évi költségvetésre (látogatói központ, Web TV, audiovizuális berendezések); kéri a főtitkárt, hogy 2008 júliusa előtt nyújtson be jelentést a tájékoztatási és kommunikációs politika végrehajtásáról és értékeléséről;

         Információtechnológia

               87.

               hangsúlyozza az információtechnológia jelentőségét az Európai Parlament számára általában és különösen a parlamenti munka vonatkozásában; sajnálja, hogy a fejlesztések elsősorban az intézmény internetes és intranetes megjelenítésére fókuszálnak, a jogalkotási munka könnyebbé és hatékonyabbá tételének lehetősége helyett;

         Egyéb

               88.

               kéri a főtitkárt, hogy az Elnökség és az Elnökök Értekezlete valamennyi pénzügyi vonzattal járó jelentéséből – ide értve a munkacsoportok jelentéseit is – küldjön egy-egy példányt a Költségvetési és a Költségvetési Ellenőrző Bizottságnak;

               89.

               megjegyzi, hogy 2007-ben megoldódott az 1982-ben a pénztári állomány és az érintett számlák közötti 4 136 125 BEF-nek megfelelő különbözettel kapcsolatos ügy, így ez az ügy a 2007-es pénzügyi évre vonatkozó mentesítésben szerepel majd;

         A jelentéstervezetről tartott bizottsági megbeszélések eredményei

               90.

               még egyszer felhívja a figyelmet a mentesítési eljáráshoz kapcsolódó költségvetési prioritások fontosságára, ugyanakkor továbbra is úgy véli, hogy a mentesítési eljárás kimenetele döntően befolyásolja a költségvetési eljárást; ennek megfelelően üdvözli, hogy a Lisszaboni Szerződés tovább erősíti a Költségvetési Bizottság és a Költségvetési Ellenőrző Bizottság közötti szoros együttműködést;

               91.

               üdvözli a 2006-os kiemelt költségvetési célok megvalósításában elért előrehaladást; ugyanakkor továbbra is azon munkálkodik, hogy minden kiemelt célkitűzés teljesüljön;

               92.

               tudomásul veszi a belső ellenőr parlamenti titkársági juttatásról készített (bizalmas) jelentését, amely vizsgálja a belső ellenőrzés módját e területen és javaslatokat fogalmaz meg annak javítására; hangsúlyozza, hogy igazgatása a jelentéstervezet elkészítésének minden szakaszában teljes mértékben és nyíltan együttműködött az előadóval; hangsúlyozza továbbá, hogy az Európai Csalás Elleni Hivatalt (OLAF) és a Számvevőszéket felkérték a belső ellenőri jelentés vizsgálatára és arra, hogy meghozzák az abban megfogalmazott következtetéseknek megfelelő intézkedéseket; sajnálja, hogy megsértették a Parlament eljárási szabályzatában foglalt bizalmasságra vonatkozó előírásokat és azt, hogy e bizalmas adatokat nyilvánosságra hozták, valamint személyes és politikai jellegű értelmezés tárgyává tették; úgy véli, ezen értelmezések téves elképzeléseket sugallhatnak a jelentés céljával és következtetéseivel kapcsolatban;

               93.

               kéri illetékes szerveit, hogy a Parlament eljárási szabályzata VII. mellékletének A szakasza (1) bekezdése negyedik albekezdésének megfelelően tegyék meg a szükséges lépéseket annak érdekében, hogy a plenáris ülés még időben elfogadhassa az Elnökség által 2006. november 13-án elfogadott, a bizalmas dokumentumok adminisztratív kezeléséről szóló szabályzatot a 2007-es pénzügyi évre vonatkozó mentesítési eljárás megkezdése előtt;

               94.

               elítéli, hogy nem haladnak a belga kormánnyal a D4 és D5 épületekhez tartozó telkekről és ezek területrendezéséről folytatott tárgyalások; sürgeti a belga kormányt, hogy tartsa magát a Parlament iránt korábban vállalt komoly politikai elkötelezettségéhez;

      (1)  HL L 78., 2006.3.15.

      (2)  HL C 274., 2007.11.15., 1. o.

      (3)  HL C 318., 2007.12.29.

      (4)  HL C 273., 2007.11.15., 1. o.

      (5)  HL C 274., 2007.11.15., 130. o.

      (6)  HL L 248., 2002.9.16., 1. o.

      (7)  PE 349.540/Bur/ann/def.

      (8)  HL C 320. E, 2005.12.15., 156. o.

      (9)  HL C 273., 2007.11.15., 10.6. pont.

      (10)  HL L 177., 2007.6.7., 3. o.

      (11)  HL L 187., 2008.7.15., 3. o.

      (12)  Az Európai Parlament 2005/684/EK, Euratom határozata (2005. szeptember 28.) az európai parlamenti képviselők statútumának elfogadásáról (HL L 262., 2005.10.7., 1. o.).

      (13)  Az EK-Szerződés 276. cikkének (1) bekezdése.

      (14)  HL C 320. E, 2005.12.15., 156. o.

      (15)  HL C 318., 2007.12.29., 3. o.

      (16)  HL C 273., 2007.11.15., 10.6. bekezdés.

      (17)  HL C 273., 2007.11.15., 10.12. bekezdés.

      (18)  A fent említett 2007. április 24-i állásfoglalásának 5. pontja.

      (19)  A Bizottság 2342/2002/EK, Euratom rendelete (2002. december 23.) az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet végrehajtására vonatkozó részletes szabályok megállapításáról (HL L 357., 2002.12.31., 1. o.).

      (20)  A 4 0 0 0. költségvetési jogcím előirányzatainak felhasználására vonatkozó szabályok 2.1.6. cikkével összhangban.

      (21)  PPE: Európai Néppárt; PSE: Európai Szocialisták Pártja; ELDR: Liberálisok és Demokraták Szövetsége Európáért; EFGP: Európai Zöld Pártok Föderációja; GE: Európai Baloldal; PDE: Európai Demokrata Párt; AEN: Szövetség a Nemezetek Európájáért; ADIE: Független Európai Demokraták Szövetsége; EFA: Európai Szabad Szövetség; EUD: EU Demokraták.

      (22)  HL L 297., 2003.11.15., 1. o.

      (23)  Dokumentum száma: PE 113.116/BUR./rev. XXIV/03-2007, 2007. március 1.

      (24)  Elfogadott szövegek, P6_TA(2007)0474, különösen a (23) és (24) bekezdések.

      (25)  HL L 177., 2007.7.6., 3. o. (73)–(79) bekezdés.

      (26)  PE 388.087/BUR/GT/REV 10.

      (27)  HL C 320., 2005.12.15., 156. o., (19) bekezdés.

      (28)  HL C 320., 2005.12.15., 156. o., (20) bekezdés.

      (29)  A főtitkár 2007. október 29-i levele (317 124).


title: A bizottságok számszerű összetétele Az Európai Parlament 2009. július 15-i határozata a bizottságok számszerű összetételéről

text:
               19.8.2010

               HU

               Az Európai Unió Hivatalos Lapja

               CE 224/34

         2009. július 15., szerdaA bizottságok számszerű összetétele
   P7_TA(2009)0001
   Az Európai Parlament 2009. július 15-i határozata a bizottságok számszerű összetételéről
   2010/C 224 E/10

      Az Európai Parlament,
   tekintettel az Elnökök Értekezletének javaslatára,
   tekintettel az állandó bizottságok hatásköreiről és feladatairól szóló, 2009. május 6-i határozatára (1),
   tekintettel eljárási szabályzatának 183. cikkére,

               1.

               a következőképp állapítja meg a bizottságok számszerű összetételét:

                           I.

                           Külügyi Bizottság: 76 tag

                           II.

                           Fejlesztési Bizottság: 30 tag

                           III.

                           Nemzetközi Kereskedelmi Bizottság: 29 tag

                           IV.

                           Költségvetési Bizottság: 44 tag

                           V.

                           Költségvetési Ellenőrző Bizottság: 29 tag

                           VI.

                           Gazdasági és Monetáris Bizottság: 48 tag

                           VII.

                           Foglalkoztatási és Szociális Bizottság: 50 tag

                           VIII.

                           Környezetvédelmi, Közegészségügyi és Élelmiszer-biztonsági Bizottság: 64 tag

                           IX.

                           Ipari, Kutatási és Energiaügyi Bizottság: 55 tag

                           X.

                           Belső Piaci és Fogyasztóvédelmi Bizottság: 39 tag

                           XI.

                           Közlekedési és Idegenforgalmi Bizottság: 45 tag

                           XII.

                           Regionális Fejlesztési Bizottság: 49 tag

                           XIII.

                           Mezőgazdasági és Vidékfejlesztési Bizottság: 45 tag

                           XIV.

                           Halászati Bizottság: 24 tag

                           XV.

                           Kulturális és Oktatási Bizottság: 32 tag

                           XVI.

                           Jogi Bizottság: 25 tag

                           XVII.

                           Állampolgári Jogi, Bel- és Igazságügyi Bizottság: 55 tag

                           XVIII.

                           Alkotmányügyi Bizottság: 25 tag

                           XIX.

                           Nőjogi és Esélyegyenlőségi Bizottság: 35 tag

                           XX.

                           Petíciós Bizottság: 35 tag
                           Emberi Jogi Albizottság: 30 tag
                           Biztonsági és Védelempolitikai Albizottság: 30 tag;

               2.

               hivatkozással az Elnökök Értekezletének a bizottsági elnökségek összetételével kapcsolatos, 2009. július 9-i határozatára, úgy határoz, hogy a bizottsági elnökségek maximum négy alelnökből állhatnak;

               3.

               utasítja elnökét, hogy tájékoztatás céljából továbbítsa ezt a határozatot a Tanácsnak és a Bizottságnak.

      (1)  Elfogadott szövegek, P6_TA(2009)0348.


title: 2014/786/EU: A Tanács határozata ( 2014. november 7. ) az Európai Unió nevében az EGT Vegyes Bizottságban az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról (Galileo)

text:
               13.11.2014

               HU

               Az Európai Unió Hivatalos Lapja

               L 328/49

         A TANÁCS HATÁROZATA
   (2014. november 7.)
   az Európai Unió nevében az EGT Vegyes Bizottságban az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról (Galileo)

      (2014/786/EU)

   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 172. cikkére, összefüggésben 218. cikkének (9) bekezdésével,
   tekintettel az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendeletre (1) és különösen annak 1. cikke (3) bekezdésére,
   tekintettel az Európai Bizottság javaslatára,
   mivel:

               (1)

               Az Európai Gazdasági Térségről szóló megállapodás (2) (a továbbiakban: az EGT-megállapodás) 1994. január 1-jén lépett hatályba.

               (2)

               Az EGT-megállapodás 98. cikke alapján az EGT Vegyes Bizottság határozhat – többek között – az EGT-megállapodás 31. jegyzőkönyvének módosításáról.

               (3)

               Az EGT-megállapodás 31. jegyzőkönyve rendelkezéseket és szabályokat tartalmaz egyes, a négy alapszabadságon kívül eső területeken folytatott együttműködésre vonatkozóan.

               (4)

               Indokolt kiterjeszteni az EGT-megállapodás szerződő felei közötti együttműködést az 1104/2011/EU európai parlamenti és tanácsi határozatra (3).

               (5)

               Az EGT-megállapodás 31. jegyzőkönyvét ezért ennek megfelelően módosítani kell.

               (6)

               Az Unió által az EGT Vegyes Bizottságban képviselendő álláspontnak a mellékelt határozattervezeten kell alapulnia,

         ELFOGADTA EZT A HATÁROZATOT:
   1. cikk
   Az Európai Uniónak az EGT Vegyes Bizottságban az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének javasolt módosításával kapcsolatosan elfogadandó álláspontja az e határozathoz mellékelt EGT vegyes bizottsági határozattervezeten alapul.
   2. cikk
   Ez a határozat az elfogadásának napján lép hatályba.

      Kelt Brüsszelben, 2014. november 7-én.

            a Tanács részéről

            az elnök

         P. C. PADOAN

      (1)  HL L 305., 1994.11.30., 6. o.

      (2)  HL L 1., 1994.1.3., 3. o.

      (3)  Az Európai Parlament és a Tanács 1104/2011/EU határozata (2011. október 25.) a Galileo program keretében megvalósuló globális navigációs műholdrendszer nyújtotta kormányzati ellenőrzésű szolgáltatáshoz való hozzáférés szabályairól (HL L 287., 2011.11.4., 1. o.).

      TERVEZET
      AZ EGT VEGYES BIZOTTSÁG …/2014 HATÁROZATA
      (…)
      az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról
      AZ EGT VEGYES BIZOTTSÁG,
      tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 86. és 98. cikkére,
      mivel:

                  (1)

                  Norvégia már részt vett a 683/2008/EK európai parlamenti és tanácsi rendeletből (1) eredő GNSS-programokban és azokhoz pénzügyileg hozzájárult, valamint folytatja részvételét az 1285/2013/EU rendeletből (2) eredő tevékenységekben és azokhoz pénzügyileg hozzájárul az említett rendeleteknek az EGT-megállapodás 31. jegyzőkönyvébe történő felvétele révén.

                  (2)

                  Norvégia és Izland érdekelt a Galileo program keretében megvalósuló rendszer nyújtotta valamennyi szolgáltatásban, azon belül a hatóságilag szabályozott szolgáltatásban (a továbbiakban: PRS).

                  (3)

                  Indokolt ezért kiterjeszteni az EGT-megállapodás szerződő felei közötti együttműködést a Galileo program keretében megvalósuló globális navigációs műholdrendszer nyújtotta kormányzati ellenőrzésű szolgáltatáshoz való hozzáférés szabályairól szóló, 2011. október 25-i 1104/2011/EU európai parlamenti és tanácsi határozatra (3).

                  (4)

                  Norvégia az 1104/2011/EU határozat 3. cikkének (5) bekezdésében említett feltételek mellett PRS-használatra jogosult féllé válhat.

                  (5)

                  Az Európai Unió és a Norvég Királyság között a minősített információ cseréjére vonatkozó biztonsági eljárásokról szóló megállapodás (4), amelyet 2004. november 22-én írtak alá, 2004. december 1-jétől alkalmazandó.

                  (6)

                  Az Európai Unió és tagállamai, valamint a Norvég Királyság közötti, a műholdas navigációról szóló együttműködési megállapodás (5), amelyet 2010. szeptember 22-én írtak alá, 2011. május 1-jétől ideiglenesen alkalmazandó.

                  (7)

                  Ezért módosítani kell az EGT-megállapodás 31. jegyzőkönyvét annak érdekében, hogy létrejöhessen ez a kiterjesztett együttműködés,

            ELFOGADTA EZT A HATÁROZATOT:
      1. cikk
      Az EGT-megállapodás 31. jegyzőkönyve 1. cikkének (8c) bekezdése után a szöveg a következő bekezdéssel egészül ki:

                     „(8d)

                                 a)

                                 Az EFTA-államok részt vesznek azokban a tevékenységekben, amelyek az alábbi uniós jogszabályokból eredhetnek:

                                             —

                                                32011 D 1104: az Európai Parlament és a Tanács 2011. október 25-i 1104/2011/EU határozata a Galileo program keretében megvalósuló globális navigációs műholdrendszer nyújtotta kormányzati ellenőrzésű szolgáltatáshoz való hozzáférés szabályairól (HL L 287., 2011.11.4., 1. o.).

                                 b)

                                 Az EFTA-államok az 1104/2011/EU határozat 3. cikke (5) bekezdésének a) és b) pontjában említett megállapodások megkötésének függvényében PRS-használatra jogosult felekké válhatnak.

                                 c)

                                 Az EFTA-államok PRS-hez kapcsolódó különböző bizottságokban és szakértői csoportokban történő részvételét a vonatkozó eljárási szabályaik szabályozzák.

                                 d)

                                 Az 1104/2011/EU határozat 10. cikke nem alkalmazandó az EFTA-államokra.

                                 e)

                                 Ez a bekezdés Liechtensteinre nem alkalmazandó.

                                 f)

                                 Izland vonatkozásában e bekezdés alkalmazását fel kell függeszteni addig, amíg az EGT Vegyes Bizottság másként nem határoz.”

      2. cikk
      Ez a határozat az azt követő napon lép hatályba, amikor az EGT-megállapodás 103. cikkének (1) bekezdésében előírt utolsó bejelentést megtették (6).
      3. cikk
      Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.

         Kelt Brüsszelben,

               az EGT Vegyes Bizottság részéről

               az elnök

               az EGT Vegyes Bizottság

               titkárai

         (1)  HL L 196., 2008.7.24., 1. o.

         (2)  HL L 347., 2013.12.20., 1. o.

         (3)  HL L 287., 2011.11.4., 1. o.

         (4)  HL L 362., 2004.12.9., 29. o.

         (5)  HL L 283., 2010.10.29., 12. o.

         (6)  [Alkotmányos követelmények fennállását nem jelezték.] [Alkotmányos követelmények fennállását jelezték.]


title: A Tanács 2011/173/KKBP határozata ( 2011. március 21. ) a bosznia-hercegovinai helyzetre vonatkozó korlátozó intézkedésekről

text:
               22.3.2011

               HU

               Az Európai Unió Hivatalos Lapja

               L 76/68

         A TANÁCS 2011/173/KKBP HATÁROZATA
   (2011. március 21.)
   a bosznia-hercegovinai helyzetre vonatkozó korlátozó intézkedésekről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   mivel:

               (1)

               A Tanács 2010. december 14-én megerősítette azon elhatározását, hogy támogatja a békére irányuló daytoni/párizsi általános keretmegállapodást és azt, hogy kész mérlegelni a Bosznia-Hercegovinával e tekintetben megvalósítandó hatékony együttműködést célzó uniós képesség megerősítésére irányuló javaslatokat.

               (2)

               Ezzel összefüggésben korlátozó intézkedéseket kell bevezetni egyes természetes és jogi személyekkel szemben, akiknek a tevékenysége sérti Bosznia-Hercegovina szuverenitását, területi integritását, alkotmányos rendjét és nemzetközi jogi személyiségét, súlyosan veszélyezteti a biztonsági helyzetet Bosznia-Hercegovinában, vagy sérti a békére irányuló daytoni/párizsi általános keretmegállapodást és annak mellékleteit.

               (3)

               Egyes intézkedések végrehajtásához az Unió további fellépése szükséges,

         ELFOGADTA EZT A HATÁROZATOT:
   1. cikk
   (1)   A tagállamok megteszik a szükséges intézkedéseket, hogy megakadályozzák az olyan személyeknek a területükre való belépését vagy a területükön történő átutazását, akiknek a tevékenysége:

               a)

               sérti Bosznia-Hercegovina szuverenitását, területi integritását, alkotmányos rendjét és nemzetközi jogi személyiségét;

               b)

               súlyosan veszélyezteti a biztonsági helyzetet Bosznia-Hercegovinában; vagy

               c)

               sérti a békére irányuló daytoni/párizsi általános keretmegállapodást és annak mellékleteit, beleértve az említett megállapodás végrehajtása keretében megállapított intézkedéseket;

         valamint a velük kapcsolatban álló személyeket, a mellékletben felsoroltak szerint.
   (2)   Az (1) bekezdés nem kötelezi a tagállamokat arra, hogy saját állampolgáraiktól megtagadják a területükre való belépést.
   (3)   Az (1) bekezdés nem érinti azokat az eseteket, amikor egy tagállamnak nemzetközi jogi kötelezettsége áll fenn, nevezetesen:

               a)

               valamely nemzetközi kormányközi szervezet fogadó országa;

               b)

               az ENSZ által vagy annak védnöksége alatt összehívott nemzetközi konferencia fogadó országa;

               c)

               valamely kiváltságokat és mentességeket biztosító többoldalú megállapodás alapján; vagy

               d)

               az Apostoli Szentszék (Vatikáni Városállam) és Olaszország között 1929-ben létrejött lateráni egyezmény alapján.

         (4)   A (3) bekezdés rendelkezéseit azokra az esetekre is alkalmazni kell, amikor valamely tagállam az Európai Biztonsági és Együttműködési Szervezet (EBESZ) fogadó országa.
   (5)   A Tanácsot értesíteni kell minden olyan esetről, amikor egy tagállam a (3) vagy a (4) bekezdés értelmében mentességet ad.
   (6)   A tagállamok mentességet adhatnak az (1) bekezdésben meghatározott intézkedések alól, ha az utazást sürgős humanitárius ok vagy kormányközi értekezleteken való részvétel indokolja, beleértve az Unió által támogatott, vagy az EBESZ elnöki tisztét betöltő tagállamban tartott értekezleteket, amennyiben ott a bosznia-hercegovinai demokráciát, emberi jogokat és jogállamiságot közvetlenül elősegítő politikai párbeszéd zajlik.
   (7)   Az a tagállam, amely a (6) bekezdésben meghatározott mentességet kíván biztosítani, írásban értesíti erről a Tanácsot. A mentességet megadottnak kell tekinteni, kivéve, ha az ellen a Tanács egy vagy több tagja – a javasolt mentességről szóló értesítés kézhezvételétől számított két munkanapon belül – írásban kifogást emel. Amennyiben a Tanács egy vagy több tagja ilyen kifogást emel, a Tanács minősített többséggel határozhat a javasolt mentesség megadásáról.
   (8)   Azokban az esetekben, amikor a (3), a (4), a (6) és a (7) bekezdésnek megfelelően egy tagállam engedélyezi a mellékletben felsorolt személyeknek a területére való belépését vagy az azon történő átutazását, az engedély az abban megjelölt célra és az érintett személyekre korlátozódik.
   2. cikk
   (1)   Be kell fagyasztani minden olyan pénzeszközt és gazdasági forrást, amely olyan személyekhez tartozik, illetve olyan személyek tulajdonában vagy birtokában van, vagy ellenőrzése alatt áll, akiknek a tevékenysége:

               a)

               sérti Bosznia-Hercegovina szuverenitását, területi integritását, alkotmányos rendjét és nemzetközi jogi személyiségét;

               b)

               súlyosan veszélyezteti a biztonsági helyzetet Bosznia-Hercegovinában;

               c)

               sérti a békére irányuló daytoni/párizsi általános keretmegállapodást és annak mellékleteit, beleértve az említett megállapodás végrehajtása keretében megállapított intézkedéseket;

         valamint a velük kapcsolatban álló természetes vagy jogi személyekét, a mellékletben felsoroltak szerint.
   (2)   A mellékletben felsorolt természetes és jogi személyek rendelkezésére vagy javára – sem közvetve, sem közvetlenül – semmiféle pénzeszköz vagy gazdasági forrás nem bocsátható.
   (3)   A hatáskörrel rendelkező tagállami hatóság az általa megfelelőnek ítélt feltételekkel engedélyezheti egyes befagyasztott pénzeszközök vagy gazdasági források felszabadítását vagy rendelkezésre bocsátását, annak megállapítását követően, hogy a pénzeszközök vagy gazdasági források:

               a)

               a mellékletben felsorolt természetes személyek és eltartott családtagjaik alapvető kiadásainak fedezéséhez szükségesek, beleértve az élelmiszereket, a lakbér vagy jelzáloghitel, a gyógyszerek és az orvosi ellátás, az adók, a biztosítási díjak és a közüzemi díjak kifizetését;

               b)

               kizárólag ésszerű mértékű szakértői díjak, illetve jogi szolgáltatásokhoz kapcsolódóan felmerült kiadások fedezésére szolgálnak;

               c)

               kizárólag a befagyasztott pénzeszközök vagy gazdasági források szokásos kezelési vagy fenntartási költségeinek, illetve szolgáltatási díjainak kiegyenlítésére szolgálnak; vagy

               d)

               rendkívüli kiadások fedezéséhez szükségesek, feltéve, hogy a hatáskörrel rendelkező hatóság az engedély megadását megelőzően legalább két héttel közölte a többi tagállam hatáskörrel rendelkező hatóságával és a Bizottsággal azokat az indokokat, amelyek alapján úgy véli, hogy az adott estre vonatkozó engedélyt meg kell adni.

         A tagállamok tájékoztatják a többi tagállamot és a Bizottságot az e bekezdés alapján megadott engedélyekről.
   (4)   Az (1) bekezdéstől eltérve a tagállamok hatáskörrel rendelkező hatóságai engedélyezhetik egyes befagyasztott pénzeszközök vagy gazdasági források felszabadítását, amenynyiben teljesülnek a következő feltételek:

               a)

               a pénzeszközök vagy a gazdasági források az (1) bekezdésben említett természetes vagy jogi személy mellékletbe történő felvételének időpontja előtt keletkezett bírósági, közigazgatási vagy választottbírósági határozaton alapuló zálogjog, vagy azon időpont előtt hozott bírósági, közigazgatási vagy választottbírósági határozat hatálya alá tartoznak;

               b)

               a pénzeszközöket vagy a gazdasági forrásokat kizárólag ilyen zálogjoggal biztosított vagy ilyen határozatban érvényesként elismert követelések teljesítésére fogják használni, az ilyen követelésekkel rendelkező személyek jogai tekintetében irányadó törvényekben és rendelkezésekben meghatározott korlátokon belül;

               c)

               a zálogjog vagy a határozat nem a mellékletben felsorolt természetes vagy jogi személy javát szolgálja; és

               d)

               a zálogjog vagy a határozat elismerése nem ellentétes az érintett tagállam közrendjével.

         A tagállamok tájékoztatják a többi tagállamot és a Bizottságot az e bekezdés alapján megadott engedélyekről.
   (5)   Az (1) bekezdés nem akadályozza meg az érintett személyt abban, hogy a jegyzékbe vétele előtt szerződésben vállalt fizetési kötelezettségének eleget tegyen, feltéve hogy az érintett tagállam megállapította, hogy a kifizetést – akár közvetlenül, akár közvetve – nem az (1) bekezdésben említett valamely személy kapja.
   (6)   A (2) bekezdés nem alkalmazandó a befagyasztott számlák alábbi növekményeire:

               a)

               kamatok, vagy az említett számlákon jelentkező egyéb hozamok; vagy

               b)

               olyan szerződések, megállapodások vagy kötelezettségek alapján esedékes kifizetések, amelyeket azt megelőzően kötöttek meg, vagy amelyek azt megelőzően keletkeztek, hogy ezek a számlák e határozat rendelkezéseinek hatálya alá kerültek;

         feltéve, hogy e kamatok, egyéb hozamok és kifizetések továbbra is az (1) bekezdés hatálya alá tartoznak.
   3. cikk
   (1)   Valamely tagállamnak vagy az Unió külügyi és biztonságpolitikai főképviselőjének a javaslata alapján a Tanács összeállítja és szükség esetén módosítja a mellékletben foglalt jegyzéket.
   (2)   A Tanács – amennyiben a cím ismert, közvetlenül, egyéb esetben pedig értesítés közzététele útján – közli döntését és a jegyzékbe vétel okait az érintett személlyel, lehetővé téve számára, hogy észrevételeket tegyen.
   (3)   Amennyiben észrevételt vagy új érdemi bizonyítékot nyújtanak be, a Tanács felülvizsgálja döntését, és erről értesíti az érintett személyt.
   4. cikk
   (1)   A mellékletnek tartalmaznia kell a jegyzékben szereplő érintett személyek jegyzékbe vételének indokolását.
   (2)   A mellékletnek tartalmaznia kell továbbá az érintett személyek azonosításához szükséges adatokat, amennyiben azok rendelkezésre állnak. Természetes személyek esetében ilyen adat lehet a név – beleértve az álneveket is –, a születési idő és hely, az állampolgárság, az útlevél és a személyazonosító okmány száma, a nem, a cím (amennyiben ismert), valamint a beosztás vagy a foglalkozás. Jogi személyek esetében ilyen adat lehet a név, a bejegyzés helye és ideje, a nyilvántartási szám és a székhely.
   5. cikk
   Annak érdekében, hogy a jelen határozatban meghatározott korlátozó intézkedések a legnagyobb hatást fejtsék ki, az Unió arra ösztönzi a harmadik országokat, hogy hasonló intézkedéseket fogadjanak el.
   6. cikk
   Ez a határozat az elfogadásának napján lép hatályba.
   Ezt a határozatot 2012. március 22-ig kell alkalmazni.
   Ezt a határozatot folyamatosan felül kell vizsgálni. Ha a Tanács úgy ítéli meg, hogy e határozat céljai nem valósultak meg, a határozatot meg kell újítani, vagy adott esetben módosítani kell.

      Kelt Brüsszelben, 2011. március 21-én.

            a Tanács részéről

            az elnök

         C. ASHTON

      MELLÉKLET

         A 1. és a 2. cikkben említett természetes és jogi személyek jegyzéke

      …


title: A Tanács (EU) 2017/601 határozata (2017. március 6.) az egyrészről az Európai Közösség és tagállamai, másrészről az Algériai Demokratikus és Népi Köztársaság közötti társulás létrehozásáról szóló euromediterrán megállapodással létrehozott Társulási Tanácsban az EU–Algéria partnerségi prioritások elfogadásával kapcsolatban az Európai Unió által képviselendő álláspontról

text:
               29.3.2017

               HU

               Az Európai Unió Hivatalos Lapja

               L 82/4

         A TANÁCS (EU) 2017/601 HATÁROZATA
   (2017. március 6.)
   az egyrészről az Európai Közösség és tagállamai, másrészről az Algériai Demokratikus és Népi Köztársaság közötti társulás létrehozásáról szóló euromediterrán megállapodással létrehozott Társulási Tanácsban az EU–Algéria partnerségi prioritások elfogadásával kapcsolatban az Európai Unió által képviselendő álláspontról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 217. cikkére, összefüggésben annak 218. cikke (9) bekezdésével,
   tekintettel az Európai Bizottságnak és az Unió külügyi és biztonságpolitikai főképviselőjének a javaslatára,
   mivel:

               (1)

               Az egyrészről az Európai Közösség és tagállamai, másrészről az Algériai Demokratikus és Népi Köztársaság közötti társulást létrehozó euromediterrán megállapodást (1) (a továbbiakban: a megállapodás) 2002. április 22-én aláírták és az 2005. szeptember 1-jén hatályba lépett.

               (2)

               Az Unió külügyi és biztonságpolitikai főképviselője és az Európai Bizottság 2015. november 18-i, az európai szomszédságpolitika felülvizsgálatáról szóló közös közleményét a Tanács 2015. december 14-i következtetéseiben kedvezően fogadta, és többek között megerősítette, hogy a Tanács 2016-ban a párbeszéd új szakaszát kívánja elindítani a partnereivel, aminek keretében adott esetben a kölcsönösen elfogadott prioritásokon és érdekeken alapuló új partnerségi prioritások meghatározására kerülhet sor.

               (3)

               Az Unió és Algéria együttes célja a béke, a stabilitás és a jólét közös térségének megteremtése, és ehhez elengedhetetlen az együttműködés – különösen a közös felelősségviselés és a differenciálás révén –, valamint Algéria régióban betöltött kulcsszerepének figyelembevétele.

               (4)

               A legsürgetőbb kihívások kezelése mellett az Unió és Algéria továbbra is törekednek hosszú távú partnerségük alapvető célkitűzéseinek megvalósítására, és továbbra is dolgoznak az ország és a régió stabilitásának megteremtésén, valamint – az erős állami intézmények, valamint az algériai gazdaság diverzifikálása és versenyképessége révén – a gazdasági növekedés fenntartásán.

               (5)

               Ezért a megállapodással létrehozott társulási tanácsban az Unió által képviselendő álláspontnak a csatolt határozattervezeten kell alapulnia,

         ELFOGADTA EZT A HATÁROZATOT:
   1. cikk
   Az egyrészről az Európai Közösség és tagállamai, másrészről az Algériai Demokratikus és Népi Köztársaság közötti társulás létrehozásáról szóló euromediterrán megállapodással létrehozott Társulási Tanácsban az EU–Algéria partnerségi prioritások elfogadásával kapcsolatban az Unió által képviselendő álláspontnak az EU–Algéria Társulási Tanács e határozathoz csatolt határozattervezetén kell alapulnia.
   2. cikk
   Ez a határozat az elfogadásának napján lép hatályba.

      Kelt, Brüsszelben, 2017. március 6-án.

            a Tanács részéről

            az elnök

         F. MOGHERINI

      (1)  HL L 265., 2005.10.10., 2. o.

      TERVEZET
      AZ EU–ALGÉRIA TÁRSULÁSI TANÁCS 1/2017 HATÁROZATA
      (…)
      az EU–Algéria partnerségi prioritásokról való megállapodásról
      AZ EU–ALGÉRIA TÁRSULÁSI TANÁCS,
      tekintettel az egyrészről az Európai Közösség és tagállamai, másrészről az Algériai Demokratikus és Népi Köztársaság közötti társulás létrehozásáról szóló euromediterrán megállapodásra,
      mivel:

                  (1)

                  Az egyrészről az Európai Közösség és tagállamai, másrészről az Algériai Demokratikus és Népi Köztársaság közötti társulást létrehozásról szóló euromediterrán megállapodást (1) (a továbbiakban: a megállapodás) 2002. április 22-én aláírták, és az 2005. szeptember 1-jén hatályba lépett.

                  (2)

                  A megállapodás 94. cikke felhatalmazza a Társulási Tanácsot arra, hogy meghozza a megállapodás céljainak elérése érdekében általa szükségesnek ítélt határozatokat.

                  (3)

                  A megállapodás 104. cikkének megfelelően a felek meghozzák azokat az általános vagy konkrét intézkedéseket, amelyek szükségesek ahhoz, hogy teljesíthessék a megállapodás szerinti kötelezettségeiket, és gondoskodnak arról, hogy a megállapodásban meghatározott célkitűzések teljesüljenek.

                  (4)

                  Az európai szomszédságpolitika 2016-os felülvizsgálata a partnerekkel való együttműködés új szakaszát helyezte kilátásba, amely mindkét félnél hozzájárulhat a fokozott felelősségvállalás megalapozásához.

                  (5)

                  A 2017-2020 közötti időszakra vonatkozó, Algéria ellenálló képességének és stabilitásának előmozdítását és megerősítését célzó prioritások elfogadásával az Unió és Algéria a közöttük fennálló partnerség megszilárdítása mellett döntöttek.

                  (6)

                  A megállapodás részes felei megállapodtak az EU–Algéria partnerségi prioritások szövegéről. Az együttesen meghatározott közös érdekű területeken való együttműködésre összpontosító prioritások támogatják a megállapodás végrehajtását,

            ELFOGADTA EZT A HATÁROZATOT:
      1. cikk
      A Társulási Tanács javasolja, hogy a felek hajtsák végre az EU–Algéria partnerségi prioritásokat, amelyek e határozat mellékletében szerepelnek.
      2. cikk
      Ez a határozat az elfogadásának napján lép hatályba.

         Kelt …, -án/-én.

               az EU-Algéria Társulási Tanács részéről

               az elnök

         (1)  EUHL L 265., 2005.10.10., 2. o.

         MELLÉKLET

            EU-Algéria partnerségi prioritások